4 Waarhede vir die huwelik | ekke dink
Preke Subpages »
By ekkedink	Eff 5; Gen 2:18-24; Ps 127:1
21/05/2011 – Huwelik
Die huwelik is in ‘n sin ‘n mini-samelewing; ‘n mini geloofsgemeenskap. Terselfdertyd het die duiwel sy mes behoorlik in vir huwelike want hy wil lewens verwoes en in die proses mense (en hul getuienisse) neutraliseer. Daarom “kla” hy ons ook gedurig aan; maak hy “ons stem stil”. Oor die jare het ek 4 waarhede oor die huwelik geleer wat ek graag vandag wil deel.
Liefde is nie net ‘n gevoel nie, aar ook ‘n wilsdaad. Dis duidelik as ons sien hoeveel keer die Bybel ons die opdrag gee om mekaar lief te hê; selfs ons vyande. Waar ons sou dink dat ‘n man en vrou van nature mekaar lief het (dis immers hoekom hulle uiteindelik besluit het om te trou), vind die Bybel dit nodig om mans en vroue opdrag te gee om mekaar lief te hê. Dit sê net een ding – alhoewel dit van nature kom, is daar ‘n opdrag kant aan liefde binne die huwelik. Daar waar jy skielik twyfel, geirriteerd raak…. daar raak dit ‘n opdrag want die huwelik is vir God uiters belangrik. Dis ‘n mini-samelewing; die plek waar kinders voorberei word vir die lewe!
2. Mekaar se helpers
Die verhaal in Gen 2 vertel waar Adam al die diere moes name gee en dan verklaar dat hy nêrens een kon kry wat soos hy is nie, wat by hom pas nie. Dan volg die skepping van die vrou en skielik “sing” Adam dit uit (in Hebreeus is dit in ‘n vorm van ‘n lied): “Nou is daar een soos ek…” Julle is mekaar se helpers; julle is die een wat God aan jou gegee het wat jou “volledig” maak, wat jou help om jou volle potensiaal te laat ontwikkel. Dis die een wat jou bystaan, verstaan, geduldig is, vriend en kameraad is. Koester daardie verhouding – julle het mekaar nodig om “mens” te wees.
Al is vandag so mooi en romanties, ons is ongelukkig nog nie in die hemel nie. Vergifnis gaan daarom ook ongelukkig nodig wees. Die Bybel sê ons moet mekaar vergewe “soos die Here julle vergewe het”. Dis ‘n bykans onmoontlike opdrag! Daar was en is geen oortreding wat jy kon begaan wat groter is as Jesus se vergifnis nie. Daar is geen oortreding wat te groot is vir Jesus se kruis-dood nie. So het Jesus jou vergewe; onvoorwaardelik. Ja, selfs nadat jy dieselfde dinge oor-en-oor doen. Hy hou nie boek nie; Hy tel nie. Só moet julle mekaar vergewe! Sewe maal? Nee, 70 x 70 keer; m.a.w., wanneer jy vergeet het om verder boek te hou…. Leer om mekaar te vergewe, al het jy hoe seer gekry!
Mal 2 is omtrent die krasste oor egskeiding in die Bybel: “God haat egskeiding“. Een van God se bedoelings met die huwelik is om ‘n veilige ruimte te skep waar “Godly children”, m.a.w. ‘n nageslag vir Hom voorberei word. Daarom moet ons alles in ons vermoë doen om ons huwelike te beskerm. Dis die moeite werd; dis God se opdrag; dis Sy wil! Ek het al talle kinders deur belydenisgroepe gehad; al talle kinders in jeugbediening mee gesels en nog nooit het ek kinders gesien wat bly is of as wenners uit ‘n egskeiding gestap het nie. Ja, deur die genade herstel die Here wonderbaarlik lewens in talle gebroke huise; maar dis nie SY oorspronklike doel en plan gewees nie en ons moet daarteen waak met alle krag en mag tot ons beskikking!
Die huwelik is ‘n mini samelewing en ‘n mini geloofsgemeenskap. Daar, in die huwelik, moet dieselfde beginsels geld:
wees mekaar se helpers
bou mekaar op
Share this:FacebookEmailStumbleUponGoogleRedditTwitterLinkedInLike this:Like Loading...
8 Responses to “4 Waarhede vir die huwelik”
08/02/2012 om 11:48	Ek wil hulp he my huwelik is op die rotse en ek is gebreek
20/03/2012 om 09:26	Louis
Ek kan getuig dat God bonatuurlik ingegryp het en my huwelik in Desember gered het. WANT die vyand wil steel en verwoes. Wat God saamgevoeg het kan GEEN mens skei nie, baklei vir jou huwelik baklei vir daardie beloftes wat julle voor God afgele het – spreek lewe in jou huwelik – LIEFDE bedek ALLES – God sal jou help om te vergewe … Ek bid vir julle en intussen kan ek vir jou Psalm 91 gee – skuil onder God se vlerk – HY sal jou die krag gee! Groter is Hy wat in jou is, as hy wat in die wereld is!
26/06/2012 om 10:25	Amen!
18/10/2012 om 02:15	My naam is Johan Visagie. My huwelik van 25 jaar is op die rotse en ek weet nie waarnatoe nie? Is daar enigiemand wat kan help aub? Beste groete, Johan
19/10/2012 om 06:12	Hallo Johan
Daar is beslis baie hulp beskikbaar. Vnd uit of iemand Imago beradingstegnieke gebruik en gaan soontoe. Daar’s ook ‘n groep beraders in Pretoria…ek sal hul wewerf hier post.
05/02/2013 om 23:11	Ek en my man is so ver uit mekaar uit dit voel my huwelik is op die rotse help asb of gee raad ek kan nie slaap nie dink vreeslik baie
28/03/2013 om 13:04	Gaan op jou kniee en begin vertrou die Here. Moenie dat satan vernietig nie!!! Rom. 12:12 gee ek vir jou en moenie laat los nie…… nooit!!
28/03/2013 om 12:59	My huwelik gaan ook deur n storm ,maar ek het dit voor die voet van Jesus neergesit en los dit vir Hom wat my lief het om te genees. ek het net besluit dat satan NIE my huwelik gaan verwoes nie. ek is gehoorsaam en herinner die Here aan Sy beloftes en werke en glo aan krag in gebed. As die Here met ons , wie kan teen ons wees?
Is jou "Tempel van die Heilige Gees" in puin?
van waar gehasi…
Gale on Stop doing this to yourse…rondomtaliedraai on Geskiedenis en NOU…..Udo on Onverdraagsaamheid van ateisteUdo on In gesprek met ‘n M…Ruhan on kinderopvoeding & lyfstraf	Blog Stats
WordPress.com	top klieke
Follow “ekke dink”